[{"text_idx": "#000003", "text": "Tellituk, alderdi horiei buruzko bere bizi esperientziatik abiatuta, bere funtsezko elementuetan sakontzen du, gizarte eta politika ikuspegitik, kasu batzuetan, eta kultura edo kirol ikuspegitik, bestetan. Eremu horietako batzuetan, Jugoslaviako esperientzia gure herrian, Euskal Herrian, gertatutakoarekin lotzen du, bereziki esperientzia kooperatiboari, hezkuntza-eremuari eta nola ez,\nautodeterminazio eskubideari dagokienez. Zati hau Jugoslaviako gerrarekin amaitzen da, eta\nbertan gerraren gako politikoak eta gatazkaren garapena aztertzen ditu egileak, baita tarte bat\negiten die ere gerra hartatik grabatuta geratu zaizkion hainbat eszenei."}, {"text_idx": "#000004", "text": "Bigarren zatia jugonostalgikoentzako bidaia-gida moduko bat da. Bertan, egileak Jugoslaviara\negindako bidaiak jasotzen ditu eta bertako leku esanguratsuen errepasoa egiten du, arreta\nberezia jarriz esperientzia sozialistan eta partisanoei lotutakoetan. Lekuak deskribatzera mugatu\ngabe, eraikinen, museoen, monumentuen, kiroldegien... irakurketa sozio-politikoa gehitzen du"}, {"text_idx": "#000005", "text": "Liburutik leku magikoak pasatzen dira Jugoslaviako edozein bisitarirentzat, adibibidez Bled\nlakua Eslovenian, Kalemegdan parkea Belgradon, Dubrovnikeko hiri zaharra, Kotorreko badia,\nSpliteko jauregia, Skopjeko harrizko zubia edo Mostarreko zubi zaharra, baina liburuak, batez\nere, tarte berezia eskaintzen die denboran zehar Jugoslavia sozialistara eramaten zaituzten leku\nhoriei. Herrialde paregabe hura atsegin dutenentzat ezinbestekoak diren leku horieihain zuzen ere. Sobietarrei desafio egiteko gai izan zen herrialdea, sozialismoari bere bide propioa garatzeko gai\nizan zena, lerrokatu gabeko herrialdeen mugimendua gidatzeko gai eta kultur eta kirol\nmunduan erreferentzia izan zena... Bai, jugonostalgikoentzat ezinbestekoak diren lekuak."}, {"text_idx": "#000006", "text": "Horrela, liburutik igarotzen dira Belgradeko Titoren mausoleoa, Visegrad hiriko Drina gaineko\nzubia, Ivo Andricek bere liburu zoragarria (Nobel saria eman ziona) eskaini zion zubia, Maribor\naskatzeko monumentua, Skopjeko posta bulegoa, Neretvako batailaren museoa, Mostarreko\nhilerri partisanoa, Sarajevoko Vraca parkea (hirian nazien genozidioari eskainia), Titogradoko\nGorica parkeko monumentu partisanoa, Novi Beograd, utopia urbanistiko sozialista baten\nadibiderik onena, eta Jugonostalgikoentzat ostalaritza lokalak (tabernak, jantokiak, terrazak...)"}]